
 17.12.2020
 BG
 Официален вестник на Европейския съюз
 L 426/22
 РЕГЛАМЕНТ ЗА ИЗПЪЛНЕНИЕ (ЕС) 2020/2120 НА КОМИСИЯТА
 от 16 декември 2020 година
 за изменение на Регламент за изпълнение (ЕС) 2016/1964 за разрешаване на употребата на препарат от монтморилонит-илит като фуражна добавка за всички видове животни
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето или изменянето на такова разрешение.
 (2)
 Употребата на препарат от монтморилонит-илит като фуражна добавка беше разрешена за всички видове животни с Регламент за изпълнение (ЕС) 2016/1964 на Комисията (2).
 (3)
 В съответствие с член 13, параграф 1 от Регламент (ЕО) No 1831/2003 Комисията поиска от Европейския орган за безопасност на храните („Органа“) да изготви становище относно това дали разрешаването на употребата на препарат от монтморилонит-илит като фуражна добавка ще продължи да изпълнява условията по член 5 от Регламент (ЕО) No 1831/2003, като се вземе предвид изменението на условията на посоченото разрешение. Изменението се отнася до настоящото разрешение за употребата на добавката като противослепващо вещество в допълващи фуражи. Искането беше придружено от съответните данни, подкрепящи искането за промяна.
 (4)
 В становищата си от 30 октомври 2014 г. (3), 10 септември 2015 г. (4) и 20 март 2020 г. (5) Органът заключи, че предложеното изменение на условията за разрешаване на препарата от монтморилонит-илит не променя предходните заключения, че добавката не се отразява неблагоприятно върху здравето на животните и безопасността на потребителите, нито върху околната среда. Той също така стигна до заключението, че прахът, генериран при нормална работа с добавката, може да изложи целия дихателен тракт на потребителите на вредни вещества (кристален силициев диоксид), за които не са установени безопасни нива на експозиция, и които при липсата на данни за въздействието върху кожата и очите трябва да се считат за дразнещи кожата и очите и за потенциални кожни сенсибилизатори. Поради това Комисията смята, че следва да бъдат взети съответните предпазни мерки, за да се предотврати неблагоприятно въздействие върху здравето на човека, по-специално по отношение на потребителите на добавката. Органът също така стигна до заключението, че добавката е ефикасна като противослепващо вещество. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) No 1831/2003.
 (5)
 При оценката на предложеното изменение в разрешението беше установено, че предвидените в член 5 от Регламент (ЕО) No 1831/2003 условия за издаване на разрешение са изпълнени.
 (6)
 Поради това Регламент за изпълнение (ЕС) 2016/1964 следва да бъде съответно изменен.
 (7)
 Мерките, предвидени в настоящия регламент, са в съответствие със становището на Постоянния комитет по растенията, животните,